Up-157/98
Natisni
Opravilna št.:
Up-157/98
Datum odločitve:
24. 9. 1998
ECLI:
ECLI:SI:USRS:1998:Up.157.98
Akt:
Ustavna pritožba S., N. in A. L. zoper sodbo Višjega sodišča v Ljubljani št. I Cp 432/97 z dne 12.11.1997 v zvezi s sodbo Okrožnega sodišča v Ljubljani št. III Cp 627/95 z dne 22.1.1997
Izrek:
Ustavna pritožba S., N. in A. L. zoper sodbo Višjega sodišča v Ljubljani v zvezi s sodbo Okrožnega sodišča v Ljubljani se zavrže.
Evidenčni stavek:
Ustavno sodišče zavrže ustavno pritožbo, če njen vlagatelj predhodno ni izčrpal vseh pravnih sredstev.
Predlog državnemu tožilstvu za vložitev zahteve za varstvo zakonitosti ne vpliva na tek roka za vložitev ustavne pritožbe.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.

Rok za vložitev ustavne pritožbe, prepozna ustavna pritožba.
Pravna podlaga:
Zakon o pravdnem postopku (ZPP), 172. do 178., 382. čl.

Zakon o Ustavnem sodišču (ZUstS), 51., 1. in 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
11. 6. 1998
Vrsta odločitve:
sklep
Vrsta rešitve:
zavrženje
Dokument:
US19117
Up-157/98
24.9.1998
S K L E P
Ustavno sodišče je v postopku za preizkus ustavne pritožbe S., N. in A. L. iz L., ki jih zastopa Z. R., odvetnica v L. na seji senata dne 24. septembra 1998
s k l e n i l o :
Ustavna pritožba S., N. in A. L. zoper sodbo Višjega sodišča v Ljubljani št. I Cp 432/97 z dne 12.11.1997 v zvezi s sodbo Okrožnega sodišča v Ljubljani št. III Cp 627/95 z dne 22.1.1997 se zavrže.
O b r a z l o ž i t e v
1. Sodišči prve in druge stopnje sta v pravdnem postopku delno ugodili ter delno zavrnili zahtevek pritožnikov (tedaj tožnikov) za plačilo odškodnine. V ustavni pritožbi pritožniki zatrjujejo kršitev pravic iz 17., 22., 23. in 25. člena Ustave.
2.Ustavna pritožba ni dopustna.
3. V skladu s prvim odstavkom 52. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) je ustavno pritožbo potrebno vložiti v roku 60 dni od dneva vročitve izpodbijanega individualnega akta. V obravnavani zadevi je bila pooblaščenki pritožnikov izpodbijana sodba vročena 13.1.1998. Ustavno pritožbo so vložili dne 11.6.1998. Rok za vložitev ustavne pritožbe je torej zamujen. Predlog državnemu tožilcu za vložitev zahteve za varstvo zakonitosti, na kar se sklicujejo pritožniki, na tek roka za vložitev ustavne pritožbe ne vpliva.
4. Ustavna pritožba je nedopustna tudi zato, ker pritožniki pred vložitvijo ustavne pritožbe niso izčrpali vseh pravnih sredstev, kakor zahteva prvi odstavek 51. člena ZUstS. Pritožniki izpodbijajo sodbo Višjega sodišča, zoper katero bi bila v skladu z drugim odstavkom 382. člena Zakona o pravdnem postopku dopustna revizija. Te pa pritožniki niso vložili. Navedba pritožnikov, da revizije niso mogli vložiti zaradi pretiranih stroškov postopka, ni utemeljena. Tudi če bi stroški postopka, povezani z vložitvijo revizije resnično predstavljali nepremostljivo dejansko oviro za vložitev tega izrednega pravnega sredstva, je potrebno upoštevati, da ima stranka v skladu z določbami členov 172 - 178 ZPP možnost zahtevati oprostitev plačila stroškov postopka.
5. Ker je ustavna pritožba prepozna in ker pritožniki niso izčrpali pravnih sredstev, jo je potrebno zavreči.
6. Senat Ustavnega sodišča je ta sklep sprejel na podlagi 1. in 2. alinee prvega odstavka 55. člena ZUstS v sestavi: predsednik senata dr. Lojze Ude, sodnik Franc Testen in sodnica dr. Dragica Wedam-Lukić. Sklep je sprejel soglasno.
Predsednik senata
dr. Lojze Ude